pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-วราวุธ พบเครือข่ายน้ำบาดาลทั่วประเทศ พร้อมมอบประกาศเกียรติคุณผู้ประกอบการน้ำบาดาลดีเด่น
วันพฤหัสบดีที่ 19 ธันวาคม 2562
วราวุธ พบเครือข่ายน้ําบาดาลทั่วประเทศ พร้อมมอบประกาศเกียรติคุณผู้ประกอบการน้ําบาดาลดีเด่น
กระทรวงทรัพยากรธรรมชาติและสิ่งแวดล้อม โดย กรมทรัพยากรน้ําบาดาล จัดการประชุมเครือข่ายและนวัตกรรมน้ําบาดาลแห่งชาติ และเปลี่ยนองค์ความรู้ ประสบการณ์ เทคโนโลยีนวัตกรรมด้านน้ําบาดาล พร้อมรับมอบนโยบายการบริหารจัดการทรัพยากรน้ําบาดาลเพื่อบรรเทาปัญหาภัยแล้ง
วราวุธ พบเครือข่ายน้ําบาดาลทั่วประเทศ พร้อมมอบประกาศเกียรติคุณผู้ประกอบการน้ําบาดาลดีเด่น
กระทรวงทรัพยากรธรรมชาติและสิ่งแวดล้อม โดย กรมทรัพยากรน้ําบาดาล จัดการประชุมเครือข่ายและนวัตกรรมน้ําบาดาลแห่งชาติ และเปลี่ยนองค์ความรู้ ประสบการณ์ เทคโนโลยีนวัตกรรมด้านน้ําบาดาล พร้อมรับมอบนโยบายการบริหารจัดการทรัพยากรน้ําบาดาลเพื่อบรรเทาปัญหาภัยแล้ง
วันนี้ (19 ธันวาคม 2562) เวลา 14.00 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) พร้อมด้วย ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม (นายยุทธพล อังกินันทน์) เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม (นายธเนศพล ธนบุญวัฒน์) และปลัดกระทรวงทรัพยากรธรรมชาติและสิ่งแวดล้อม (นายจตุพร บุรุษพัฒน์) ร่วมเปิดการประชุมเครือข่ายและนวัตกรรมน้ําบาดาลแห่งชาติ (National Ground Water Network and Innovation)มอบนโยบายการบริหารจัดการทรัพยากรน้ําบาดาลแก่เครือข่ายน้ําบาดาลที่มาเข้าร่วมการประชุมกว่า 1,000 คนเพื่อเป็นแนวทางในการช่วยเหลือประชาชนบรรเทาสถานการณ์ภัยแล้งในพื้นที่ต่างๆ ทั่วประเทศ พร้อมมอบโล่ประกาศเกียรติคุณแก่ผู้ประกอบกิจการน้ําบาดาลดีเด่นที่ใช้น้ําบาดาลแบบอนุรักษ์เพื่อความยั่งยืน จํานวน 8 แห่ง และมอบโล่ประกาศเกียรติคุณแก่ช่างเจาะน้ําบาดาลดีเด่น จํานวน 2 ราย ซึ่งเป็น(ผู้ปฏิบัติตามพระราชบัญญัติน้้ําบาดาล พ.ศ.2520 และก่อสร้างบ่อบาดาลที่ได้มาตรฐาน
โอกาสนี้ นายวราวุธ ศิลปอาชา ได้กล่าวชื่นชมและขอบคุณเครือข่ายน้ําบาดาลในการบริหารจัดการทรัพยากรน้ําบาดาลเพื่อการช่วยเหลือประชาชนในการบรรเทาปัญหาภัยแล้งในช่วงวิกฤติภัยแล้ง ฝนทิ้งช่วง ซึ่งทรัพยากรน้ําเป็นสิ่งสําคัญสําหรับพี่น้องประชาชนที่จะใช้ในการเกษตรกรรมและอุปโภคบริโภค การบริหารจัดการน้ําจึงต้องมีการใช้น้ําบาดาลแบบอนุรักษ์เพื่อความยั่งยืน
รัฐบาลไทย-ข่าวทำเนียบรัฐบาล-รมว.พม. เผย ครม. เห็นชอบจ่ายเงินช่วยเหลือเยียวยา 1,000 บาท ครั้งเดียว ให้คนพิการทุกคน
วันพุธที่ 29 เมษายน 2563
รมว.พม. เผย ครม. เห็นชอบจ่ายเงินช่วยเหลือเยียวยา 1,000 บาท ครั้งเดียว ให้คนพิการทุกคน
รมว.พม. เผย ครม. เห็นชอบจ่ายเงินช่วยเหลือเยียวยา 1,000 บาท ครั้งเดียว ให้คนพิการทุกคน
วันที่ 28 เม.ย. 63 เวลา 13.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า วันนี้ที่ประชุมคณะรัฐมนตรีมีมติเห็นชอบตามที่กระทรวงพัฒนาสังคมและความมั่นคงของมนุษย์ (พม.) เสนอ มาตรการเงินช่วยเหลือเยียวยาคนพิการ 1,000 บาท เพื่อช่วยเหลือคนพิการที่มีความเดือดร้อนและได้รับผลกระทบจากสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ซึ่งจะจ่ายเพียงครั้งเดียว ให้แก่คนพิการทุกคนที่มีบัตรประจําตัวคนพิการ จํานวน 2 ล้านคน คนละ 1,000 บาท ทั้งนี้ ขอแจ้งให้คนพิการทุกคนรับทราบและรอการโอนเงินจากรัฐบาล นางธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการ กล่าวว่า ขอขอบคุณคณะรัฐมนตรีที่มีมติเห็นชอบการช่วยเหลือเยียวยาบรรเทาความเดือดร้อนเบื้องต้นให้กับคนพิการทุกคนที่มีบัตรประจําตัวคนพิการ เป็นเงิน 1,000 บาท ใช้งบประมาณจากกองทุนส่งเสริมและพัฒนาคุณภาพชีวิตคนพิการ ซึ่งกระทรวง พม. โดย กรมส่งเสริมและพัฒนาคุณภาพชีวิตคนพิการ (พก.) จะได้ประสานงานกับกระทรวงการคลังเพื่อจ่ายเงินให้คนพิการโดยเร็ว ซึ่งการจ่ายเงิน 1,000 บาท ไม่ต้องลงทะเบียนใดๆทั้งสิ้น ทั้งนี้ หากมีปัญหาข้อสงสัยสามารถติดต่อได้ที่ สายด่วน พม. โทร. 1300 ของศูนย์ช่วยเหลือสังคม และสายด่วนคนพิการ โทร. 1479 รวมทั้ง ศูนย์บริการคนพิการจังหวัดทั่วประเทศ หรือช่องทางออนไลน์ต่างๆ ของ พก.
รัฐบาลไทย-ข่าวทำเนียบรัฐบาล-กระทรวงอุตสาหกรรม เป็นเจ้าภาพในกิจกรรมส่งเสริมคุณธรรมจริยธรรม เนื่องในเทศกาลวิสาขบูชา พุทธศักราช 2560
วันพฤหัสบดีที่ 11 พฤษภาคม 2560
กระทรวงอุตสาหกรรม เป็นเจ้าภาพในกิจกรรมส่งเสริมคุณธรรมจริยธรรม เนื่องในเทศกาลวิสาขบูชา พุทธศักราช 2560
10 พฤษภาคม 2560 กระทรวงอุตสาหกรรม เป็นเจ้าภาพในกิจกรรมส่งเสริมคุณธรรมจริยธรรม เนื่องในเทศกาลวิสาขบูชา พุทธศักราช 2560
เมื่อวันที่ 10 พฤษภาคม 2560 นางสาวนิสากร จึงเจริญธรรม รองปลัดกระทรวงอุตสาหกรรม เป็นเจ้าภาพในกิจกรรมส่งเสริมคุณธรรมจริยธรรม เนื่องในเทศกาลวิสาขบูชา พุทธศักราช 2560 โดยมีผู้บริหาร ข้าราชการกระทรวงอุตสาหกรรม ร่วมกิจกรรม ณ วัดบวรนิเวศวิหาร เขตพระนคร กรุงเทพฯ
รัฐบาลไทย-ข่าวทำเนียบรัฐบาล-ก.อุตฯ วางพานพุ่มดอกไม้ถวายสักการะพระบรมราชานุสรณ์พระบาทสมเด็จพระพุทธยอดฟ้าจุฬาโลกมหาราช เนื่องในวันที่ระลึกมหาจักรีบรมราชวงศ์
วันศุกร์ที่ 6 เมษายน 2561
ก.อุตฯ วางพานพุ่มดอกไม้ถวายสักการะพระบรมราชานุสรณ์พระบาทสมเด็จพระพุทธยอดฟ้าจุฬาโลกมหาราช เนื่องในวันที่ระลึกมหาจักรีบรมราชวงศ์
ก.อุตฯ วางพานพุ่มดอกไม้ถวายสักการะพระบรมราชานุสรณ์พระบาทสมเด็จพระพุทธยอดฟ้าจุฬาโลกมหาราช เนื่องในวันที่ระลึกมหาจักรีบรมราชวงศ์
วันนี้ (6 เมษายน 2561) นายบรรจง สุกรีฑา รองอธิบดีกรมโรงงานอุตสาหกรรม เป็นประธานวางพานพุ่มดอกไม้ถวายสักการะพระบรมราชานุสรณ์พระบาทสมเด็จพระพุทธยอดฟ้าจุฬาโลกมหาราช เนื่องในวันที่ระลึกมหาจักรีบรมราชวงศ์ พุทธศักราช 2561 โดยมีผู้บริหาร ข้าราชการกระทรวงอุตสาหกรรม ร่วมถวายสักการะ ณ สะพานพระพุทธยอดฟ้า กรุงเทพฯ
รัฐบาลไทย-ข่าวทำเนียบรัฐบาล-นายธีระพงษ์ รอดประเสริฐ ผู้ช่วยรัฐมนตรีประจำกระทรวงคมนาคม เป็นประธานงานวันคล้ายวันก่อตั้งกรมทางหลวงชนบท ครบรอบ 15 ปี
วันอังคารที่ 10 ตุลาคม 2560
นายธีระพงษ์ รอดประเสริฐ ผู้ช่วยรัฐมนตรีประจํากระทรวงคมนาคม เป็นประธานงานวันคล้ายวันก่อตั้งกรมทางหลวงชนบท ครบรอบ 15 ปี
นายธีระพงษ์ รอดประเสริฐ ผู้ช่วยรัฐมนตรีประจํากระทรวงคมนาคม เป็นประธานงานวันคล้ายวันก่อตั้งกรมทางหลวงชนบท ครบรอบ 15 ปี เมื่อวันที่ 9 ตุลาคม 2560
โดยมี นายพิศักดิ์ จิตวิริยะวศิน อธิบดีกรมทางหลวงชนบท คณะผู้บริหารและเจ้าหน้าที่กรมทางหลวงชนบท (ทช.) ทั้งส่วนกลางและส่วนภูมิภาคทั่วประเทศ ร่วมต้อนรับ ซึ่งกิจกรรมในงานฯ ประกอบด้วย พิธีสงฆ์ พิธีมอบโล่ข้าราชการ ลูกจ้างประจําและพนักงานราชการดีเด่น เพื่อเป็นขวัญกําลังใจให้กับเจ้าหน้าที่ผู้ปฏิบัติงาน ณ กรมทางหลวงชนบท กรุงเทพฯ
กรมทางหลวงชนบท (ทช.) ก่อตั้งเมื่อวันที่ 9 ตุลาคม 2545 ตามมาตรา 20 อนุ 7 แห่งพระราชบัญญัติปรับปรุงกระทรวง ทบวง กรม พุทธศักราช 2545 กําหนดให้มี ทช. ในสังกัดกระทรวงคมนาคม โดยให้โอนกิจการ อํานาจ หน้าที่ ทรัพย์สิน งบประมาณ หนี้ สิทธิภาระผูกพัน ข้าราชการ ลูกจ้าง และอัตรากําลังบางส่วนที่มีประสบการณ์ ความเชี่ยวชาญด้านการก่อสร้างทางและสะพาน จากกรมโยธาธิการ และกรมการเร่งรัดพัฒนาชนบท สังกัดกระทรวงมหาดไทย โดยกระทรวงคมนาคมได้ออกกฎกระทรวง กําหนด ให้ ทช. มีภารกิจเกี่ยวกับการพัฒนาโครงสร้างพื้นฐานด้านทางหลวง การก่อสร้างและบํารุงรักษาทางหลวงชนบทให้มีโครงข่ายทางที่สมบูรณ์ครอบคลุมทั่วทั้งประเทศ เพื่อให้ประชาชนได้รับความสะดวก รวดเร็ว และปลอดภัยในการเดินทาง ตลอดระยะเวลา 15 ปี ทช. ได้เดินหน้าพัฒนาและยกระดับมาตรฐานทางหลวงชนบทอย่างต่อเนื่อง เพื่อสนับสนุนการคมนาคมขนส่ง การท่องเที่ยว การพัฒนาเมืองอย่างบูรณาการและยั่งยืน และส่งเสริมความเข้มแข็งและยั่งยืนให้กับเศรษฐกิจของประเทศ โดยสร้างทางเชื่อม (Missing Link) ทางเลี่ยง (By Pass) ทางลัด (Shortcut) เพื่อแก้ไขปัญหาการจราจร สนับสนุนและส่งเสริมการพัฒนาทางหลวงท้องถิ่นให้แก่องค์กรปกครองส่วนท้องถิ่น และพัฒนาองค์กรตามยุทธศาสตร์การพัฒนาระบบราชการไทย เพื่อให้บรรลุผลตามวิสัยทัศน์ “พัฒนาเพิ่มคุณค่า เติมต่อโครงข่ายทางให้สมบูรณ์ อย่างพอเพียงและยั่งยืน เพื่อประโยชน์สุขของประชาชน”
รัฐบาลไทย-ข่าวทำเนียบรัฐบาล-รอง นรม.ฯ พล อ.อ. ประจินฯ เป็นประธานในพิธีเปิดงานฉลอง 25 ปี สกว. สร้างคน สร้างความรู้ สร้างอนาคต พร้อมต่อยอดงานวิจัยสู่ Thailand 4.0
วันเสาร์ที่ 26 สิงหาคม 2560
รอง นรม.ฯ พล อ.อ. ประจินฯ เป็นประธานในพิธีเปิดงานฉลอง 25 ปี สกว. สร้างคน สร้างความรู้ สร้างอนาคต พร้อมต่อยอดงานวิจัยสู่ Thailand 4.0
เรื่อง “ทิศทางและนโยบายการพัฒนาประเทศ โดยใช้องค์ความรู้จากงานวิจัย”
เมื่อวันที่ (25 สิงหาคม 2560) เวลา 13.30 น.ณ รอยัลพารากอนฮอลล์ 2 สยามพารากอน เขตปทุมวัน กรุงเทพฯ พลอากาศเอก ประจิน จั่นตอง รองนายกรัฐมนตรีได้รับมอบหมาย จากพลเอกประยุทธ์ จันทร์โอชา นายกรัฐมนตรีมาเป็นประธานในพิธีเปิดงานฉลอง 25 ปี สกว.สร้างคน สร้างความรู้ สร้างอนาคต จัดโดย สํานักงานกองทุนสนับสนุนการวิจัย ซึ่งมีผู้เข้าร่วมงานประกอบด้วยตัวแทนหัวหน้าส่วนราชการที่เกี่ยวข้อง นักวิจัย คณาจารย์และสื่อมวลชนรวมทั้งสิ้นกว่า 600 คน
โอกาสนี้ รองนายกรัฐมนตรีได้กล่าวเปิดงานและปาฐกถานํา เรื่อง “ทิศทางและนโยบายการพัฒนาประเทศ โดยใช้องค์ความรู้จากงานวิจัย” รัฐบาลได้ให้ความสําคัญอย่างยิ่งในการผลิตงานวิจัยที่มีคุณภาพ รวมไปถึงการสร้างระบบการวิจัยของประเทศที่เข้มแข็ง จึงจัดทํายุทธศาสตร์การวิจัยของชาติ 20 ปีขึ้น มุ่งเน้นที่การปฏิรูประบบวิจัยของประเทศ มีหลักการของเป้าหมายการพัฒนาที่ยั่งยืน (Sustainable Development Goals-SDGs) ภายใต้วิสัยทัศน์ที่มุ่งให้ประเทศไทย เป็นประเทศที่พัฒนาบนพื้นฐานการวิจัยและนวัตกรรม มีผลงานวิจัยที่มีคุณภาพ นําองค์ความรู้และนวัตกรรมจากงานวิจัย ไปใช้ให้เกิดประโยชน์ได้จริงในด้านเศรษฐกิจและสังคม รวมถึงมีความพร้อมด้านโครงสร้างพื้นฐาน บุคลากรด้านการวิจัยและพัฒนาทั้งเชิงปริมาณและเชิงคุณภาพ เพื่อสนับสนุนการพัฒนาประเทศให้มั่นคง มั่งคั่งและยั่งยืน
รองนายกรัฐมนตรี ได้กล่าวย้ําว่าผลงานของ สกว. ในช่วง25 ปีที่ผ่านมานี้ เป็นข้อพิสูจน์อันดีว่าศักยภาพของบุคลากรการวิจัยของประเทศไทย สามารถผลิตงานวิจัยรวมถึงนวัตกรรมที่มีคุณภาพสูง และสามารถนําไปใช้ได้จริงนั้นมีอยู่จํานวนมาก แต่เพื่อจะขับเคลื่อนประเทศให้พัฒนาอย่าง มั่นคง มั่งคั่ง ยั่งยืน จะต้องอาศัยการผสานพลังวิจัยจากทุกภาคส่วนที่จะกระตุ้นให้เกิดผลงานวิจัยที่มีผลกระทบสูงได้
หลังจากนั้น รองนายกรัฐมนตรีได้ร่วมกับคณะผู้บริหาร สกว. กดปุ่มเปิดงานฯ อย่างเป็นทางการ พร้อมเยี่ยมชมนิทรรศการที่น่าสนใจ
อนึ่ง รัฐบาลจึงขอเชิญชวนประชาชนมาเยี่ยมชม นิทรรศการและผลงานวิจัยภายในงานดังกล่าว ซึ่งจัดถึงวันเสาร์ ที่ 26 สิงหาคม 2560 พร้อมมีของราวัลและของที่ระลึกมอบให้ผู้มาเยี่ยมชมงานอีกด้วย
.........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.วธ.ร่วมถ่ายภาพหมู่และร่วมพิธีส่งมอบการเป็นประธาน AMCA ณ Hyatt Regency Hotel เมืองยอคยาการ์ตา สาธารณรัฐอินโดนีเซีย
วันพุธที่ 24 ตุลาคม 2561
รมว.วธ.ร่วมถ่ายภาพหมู่และร่วมพิธีส่งมอบการเป็นประธาน AMCA ณ Hyatt Regency Hotel เมืองยอคยาการ์ตา สาธารณรัฐอินโดนีเซีย
รมว.วธ.ร่วมถ่ายภาพหมู่และร่วมพิธีส่งมอบการเป็นประธาน AMCA ณ Hyatt Regency Hotel เมืองยอคยาการ์ตา สาธารณรัฐอินโดนีเซีย
วันที่ 24 ตุลาคม 2561 เวลา 08.50 น. นายวีระ โรจน์พจนรัตน์ รัฐมนตรีว่าการกระทรวงวัฒนธรรมแห่งราชอาณาจักรไทย ร่วมถ่ายภาพหมู่และร่วมพิธีส่งมอบการเป็นประธาน AMCA ณ Hyatt Regency Hotel เมืองยอคยาการ์ตา สาธารณรัฐอินโดนีเซีย
รัฐบาลไทย-ข่าวทำเนียบรัฐบาล-รมต.ก.อุตฯ เปิดการสัมมนา “SME สัญจร : เสริมแกร่ง SMEs รอบรู้เรื่องบัญชีและการเงิน : พลิกธุรกิจสู่ยุคอุตสาหกรรม 4.0” จ.นครราชสีมา
วันพฤหัสบดีที่ 13 กันยายน 2561
รมต.ก.อุตฯ เปิดการสัมมนา “SME สัญจร : เสริมแกร่ง SMEs รอบรู้เรื่องบัญชีและการเงิน : พลิกธุรกิจสู่ยุคอุตสาหกรรม 4.0” จ.นครราชสีมา
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดการสัมมนาและปาฐกถาพิเศษ “SME สัญจร : เสริมแกร่ง SMEs รอบรู้เรื่องบัญชีและการเงิน : พลิกธุรกิจสู่ยุคอุตสาหกรรม 4.0” ณ ศูนย์การค้าเทอร์มินอล 21 โคราช จังหวัดนครราชสีมา
วันนี้ (13 กันยายน 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดการสัมมนาและปาฐกถาพิเศษ “SME สัญจร : เสริมแกร่ง SMEs รอบรู้เรื่องบัญชีและการเงิน : พลิกธุรกิจสู่ยุคอุตสาหกรรม 4.0” เพื่อให้ความรู้ด้านการเงิน การทําบัญชี และภาษีอากร ให้กับ SME และผู้สนใจทั่วไป รวมทั้งการมอบสินเชื่อตาม มาตรการ Financial Literacy ของกระทรวงอุตสาหกรรม และมอบคูปองตรวจยกระดับมาตรฐาน SME ไทยสู่สากล ของสํานักงานส่งเสริมวิสาหกิจขนาดกลางและขนาดย่อม (สสว.) ให้กับผู้ประกอบการที่อนุมัติสินเชื่อจากกองทุนการพัฒนา เอสเอ็มอีตามแนวประชารัฐ โดยมีนายจรัสชัย โชคเรืองสกุล รองผู้ว่าราชการจังหวัดนครราชสีมา นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นางเบญจมาพร เอกฉัตร ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ผู้บริหารระดับสูงของกระทรวงอุตสาหกรรม และผู้บริหารองค์กรเครือข่ายภาครัฐและภาคเอกชน สถาบันการศึกษา จังหวัดนครราชสีมา ร่วมเปิดงาน ณ ศูนย์การค้าเทอร์มินอล 21 โคราช จังหวัดนครราชสีมา
รัฐมนตรีว่าการกระทรวงอุตสาหกรรม กล่าวว่า การจัดงาน “SME สัญจร : พลิกธุรกิจสู่ยุคอุตสาหกรรม 4.0” เป็นการดําเนินการเพื่อตอบสนองนโยบายการพัฒนาประเทศภายใต้ “Thailand 4.0” เป็นอีกหนึ่งนโยบายที่เป็นการวางรากฐานการพัฒนาประเทศในระยะยาว เป็นจุดเริ่มต้นในการขับเคลื่อนไปสู่การเป็นประเทศที่มั่งคั่ง มั่นคง และยั่งยืน
กระทรวงอุตสาหกรรม จึงได้บูรณาการกับหน่วยงานที่เกี่ยวข้อง ทั้งสํานักงานส่งเสริมวิสาหกิจขนาดกลางและขนาดย่อม (สสว.) และ ธนาคารวิสาหกิจขนาดกลางและขนาดย่อม (ธพว. หรือ SME Bank) ในการนํานโยบายดังกล่าวมากําหนดเป็นแนวทางการขับเคลื่อน พร้อมด้วยมาตรการ ส่งเสริม สนับสนุน และให้การช่วยเหลือ SMEs เพื่อยกระดับไปสู่การสร้างมูลค่าที่สูงขึ้น (High Value) อย่างมีศักยภาพก้าวไปสู่ SME 4.0 ได้ในที่สุด
การจัดงาน “SME สัญจร : พลิกธูรกิจสู่ยุคอุตสาหกรรม 4.0” ถือเป็นหนึ่งในกิจกรรมที่ตอบสนองพันธกิจของกระทรวงอุตสาหกรรม ในการดึงศักยภาพของอุตสาหกรรมในแต่ละพื้นที่ออกมาและพัฒนาให้ตรงตามความต้องการ โดยเริ่มจากการปรับตัว พัฒนาผลิตภัณฑ์ และสร้างมูลค่าเพิ่มให้กับการแปรรูปผลิตภัณฑ์ ต่อยอดอุตสาหกรรมให้ถึงเป้าหมาย พร้อมรับการเปลี่ยนแปลงที่จะนําไปสู่การยกระดับการเพิ่มผลผลิต รวมถึงด้านการพัฒนาคนเพื่อเป็นรากฐานของการขับเคลื่อนไปสู่อุตสาหกรรม 4.0 ได้ในทุกมิติ ซึ่งการจัดงานครั้งนี้ ได้รับความร่วมมือจากเครือข่ายหน่วยร่วม ทั้งภาครัฐ เอกชน และสถาบันการศึกษา
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนแผนยุทธศาตร์การป้องกัน และแก้ไขปัญหาการตั้งครรภ์แก่เด็กและเยาวชน
วันพฤหัสบดีที่ 13 กันยายน 2561
“ยุติธรรม” ขับเคลื่อนแผนยุทธศาตร์การป้องกัน และแก้ไขปัญหาการตั้งครรภ์แก่เด็กและเยาวชน
กระทรวงยุติธรรม ขับเคลื่อนแผนยุทธศาตร์การป้องกัน และแก้ไขปัญหาการตั้งครรภ์แก่เด็กและเยาวชน
ในวันพฤหัสบดีที่ ๑๓ กันยายน ๒๕๖๑ เวลา ๐๙.๓๐ น. นางกรรณิการ์ แสงทอง รองปลัดกระทรวงยุติธรรม เป็นประธานการประชุมคณะทํางานขับเคลื่อนแผนยุทธศาตร์การป้องกันและแก้ไขปัญหาการตั้งครรภ์แก่เด็กและเยาวชนในความรับผิดชอบของกระทรวงยุติธรรม
พ.ศ. ๒๕๖๑ – ๒๕๖๒ ครั้งที่ ๒/๒๕๖๑ เพื่อร่วมกันพิจารณาแนวทางการดําเนินงานตามแผนยุทธศาสตร์ดังกล่าว และสามารถดําเนินการการขับเคลื่อนแผนงานที่กําหนดไว้ได้อย่างต่อเนื่องและมีประสิทธิภาพ
โดยมี พลตํารวจโทวรศักดิ์ นพสิทธิพร ผู้ช่วยรัฐมนตรีประจําสํานักนายกรัฐมนตรี และผู้แทนหน่วยงานที่เกี่ยวข้องเข้าร่วมประชุมฯ ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รองปลัดกระทรวงยุติธรรม กล่าวว่า รัฐมนตรีว่าการกระทรวงยุติธรรม ได้มีข้อสั่งการให้หน่วยงานที่เกี่ยวข้อง ร่วมกันหาแนวทางในการป้องกันแก้ไขปัญหาการตั้งครรภ์ของเด็กและเยาวชน (คุณแม่วัยใส) จึงได้มีการแต่งตั้งคณะทํางานฯ ขึ้น เพื่อแก้ไขปัญหาดังกล่าวตั้งแต่นทาง กลางทาง จนถึงปลายทาง สําหรับการประชุมในครั้งนี้ ขอให้หน่วยงานที่เกี่ยวข้องทั้งหน่วยงานหลักและหน่วยงานสนับสนุนร่วมกันวิเคราะห์ลักษณะของสภาพปัญหาในแต่ละพื้นที่ซึ่งมีความแตกต่างกัน เพื่อปรับปรุงแผนงานในการขับเคลื่อนให้มีความสอดคล้องกับสภาพปัญหาที่แท้จริงอยู่เสมอ เพื่อรวบรวมเป็นแนวทางในการดําเนินแผนงาน/โครงการ ในการสร้างการรับรู้ให้กลุ่มเป้าหมายสามารถเข้าถึงชุดความรู้ และงานบริการในการป้องกันปัญหาดังกล่าว จากหน่วยงานที่เกี่ยวข้องได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมพิธีถวายดอกไม้จันทน์ ในพระราชพิธีถวายพระเพลิงพระบรมศพ รัชกาลที่ 9
วันพฤหัสบดีที่ 2 พฤศจิกายน 2560
กระทรวงดิจิทัลฯ ร่วมพิธีถวายดอกไม้จันทน์ ในพระราชพิธีถวายพระเพลิงพระบรมศพ รัชกาลที่ 9
กระทรวงดิจิทัลฯ
นางอาทิตยา สุธาธรรม ที่ปรึกษาด้านการสื่อสาร กระทรวงดิจิทัลเพื่อเศรษฐกิจและสังคม (ดีอี) พร้อมด้วย นางคนึงนิจ คชศิลา ผู้ช่วยปลัดกระทรวงดิจิทัลฯ และคณะผู้บริหาร ข้าราชการในสังกัดกระทรวงดิจิทัลฯ เข้าร่วมพิธีถวายดอกไม้จันทน์ ในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดชบรมนาถบพิตร ด้วยสํานึกในพระมหากรุณาธิคุณอันหาที่สุดมิได้ เมื่อวันที่ 26 ตุลาคม 2560 ณ ซุ้มถวายดอกไม้จันทน์ บริเวณลานอเนกประสงค์ ชั้น 2 อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
**********************
รัฐบาลไทย-ข่าวทำเนียบรัฐบาล-นรม. เยี่ยมชม รถขายอาหาร (Food Truck) ภายใต้โครงการร้านอาหาร “หนูณิชย์เคลื่อนที่” โฉมใหม่ พร้อมเน้นย้ำเรื่องความสะอาด และการจัดร้านให้ดูดี ราคาประหยัด
วันอังคารที่ 23 สิงหาคม 2559
นรม. เยี่ยมชม รถขายอาหาร (Food Truck) ภายใต้โครงการร้านอาหาร “หนูณิชย์เคลื่อนที่” โฉมใหม่ พร้อมเน้นย้ําเรื่องความสะอาด และการจัดร้านให้ดูดี ราคาประหยัด
นรม. เยี่ยมชม รถขายอาหาร (Food Truck) ภายใต้โครงการร้านอาหาร “หนูณิชย์เคลื่อนที่” โฉมใหม่ พร้อมเน้นย้ําเรื่องความสะอาด และการจัดร้านให้ดูดี ราคาประหยัด
วันนี้ (23 สิงหาคม 2559) เวลา 9.00 น. ณ หน้าตึกบัญชาการ 1 ทําเนียบรัฐบาล นางอภิรดี ตันตราภรณ์ รัฐมนตรีว่าการกระทรวงพาณิชย์ พร้อมคณะนําตัวแทนในโครงการ ร้านอาหารหนูณิชย์เคลื่อนที่ มาพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์ โครงการร้านอาหาร “หนูณิชย์” โฉมใหม่ เน้นแนวคิด อร่อย สะอาด ราคาประหยัดพร้อมปรับปรุงร้านให้ทันสมัย และนําเทคโนโลยีมาประยุกต์ใช้เพื่อตอบโจทย์กระแสความนิยมอาหาร Street Food และนํารถขายอาหาร Food Truck “หนูณิชย์เคลื่อนที่” มาจัดแสดงในครั้งนี้อีกด้วย
รัฐมนตรีว่าการกระทรวงพาณิชย์กล่าวว่า การปรับโฉมใหม่ โครงการร้านอาหาร หนูณิชย์ พาชิม ครั้งนี้เพื่อต้องการสร้างโอกาสในการขยายร้านอาหารหนูณิชย์ให้เข้าสู่กลุ่มผู้บริโภคที่มีความหลากหลายมากขึ้นทั้งคนไทยและนักท่องเที่ยวชาวต่างชาติ โดยเพิ่มความทันสมัยควบคู่ไปกับการยกระดับร้านอาหารหนูณิชย์สู่มาตรฐานสากล พร้อมส่งเสริมและพัฒนาเจ้าของกิจการให้เป็นผู้ประกอบการมืออาชีพอย่างแท้จริง ทั้งนี้ ยังคงเป้าหมายหลักไว้ คือ คุณภาพอาหารที่ดี อร่อย และราคาประหยัด หรือจ่ายน้อยแต่อร่อยมาก ซึ่งมั่นใจได้ว่าการปรับภาพลักษณ์จะส่งผลให้ร้านหนูณิชย์ได้รับการยอมรับอย่างแพร่หลายมากขึ้น
ตลอดระยะเวลา 1 ปี ที่กระทรวงพาณิชย์ได้ดําเนินโครงการ หนูณิชย์ พาชิม ภายใต้หลักการ ฉลาดซื้อ ประหยัดใช้ เพื่อเป็นทางเลือกหนึ่งของประชาชนที่จะสามารถรับประทานอาหารปรุงสําเร็จ ที่ถูก สะอาด ดี และอร่อย ในราคาไม่เกิน 35 บาท จนถึงปัจจุบันมีจํานวนร้าน หนูณิชย์ ภายใต้โครงการแล้วถึง 11,576 ร้านทั่วประเทศ พร้อมเล็งเห็นถึงโอกาสที่จะยกระดับและพัฒนาร้านหนูณิชย์ให้มีความทันสมัย สามารถขยายฐานลูกค้าสู่กลุ่มผู้บริโภคที่หลากหลายมากขึ้น เช่น คนทํางาน วัยรุ่น และนักท่องเที่ยวต่างชาติ รวมถึงการตอบโจทย์กระแสนิยมร้านอาหารลักษณะ Street Food พร้อมนํารถขายอาหาร Food Truck มาจัดแสดงเพื่อให้เป็นที่รู้จักมากขึ้น และพร้อมกระจายลงสู่พื้นที่ทั่วประเทศ ซึ่งจะเริ่มดําเนินการในวันที่ 1 กันยายน 2559 นี้
โอกาสนี้ นายกรัฐมนตรี ได้เดินเยี่ยมชมและสอบถามผู้ประกอบการตัวแทนร้านอาหารหนูณิชย์ พร้อมกล่าวชื่นชมและขอให้เน้นเรื่องความสะอาด จัดร้านให้ดูดี ราคาประหยัด พร้อมมีการพัฒนาต่อยอดร้านค้าให้มีความทันสมัย ใช้เทคโนโลยีมาประยุกต์ใช้ในร้าน และถ่ายรูปเป็นที่ระลึกร่วมกับตัวแทนร้านอาหาร รวมทั้งได้อุดหนุนอาหารต่าง ๆ จํานวนหนึ่งกลับไปรับประทานที่บ้านพักอีกด้วย เช่น ปลาดุกผัดฉ่า หมูคั่วกลิ้ง ไข่ต้ม แกงเขียวหวานหมู ปลาสลิดทอด น้ําพริกกะปิพร้อมผักสด ลูกชิ้นปลากราย (นครสวรรค์) และหมูทอดเจ๊จง เป็นต้น
********************************
รัฐบาลไทย-ข่าวทำเนียบรัฐบาล-รมว.เกษตรฯ เปิดงานวันดินโลก 2562
วันอังคารที่ 17 ธันวาคม 2562
รมว.เกษตรฯ เปิดงานวันดินโลก 2562
รมว.เกษตรฯ เปิดงานวันดินโลก 2562 เพื่อเทิดพระเกียรติในหลวงรัชกาลที่ 9 พร้อมสร้างการรับรู้การป้องกันการชะล้างพังทลายของดินแก่พี่น้องเกษตรกร
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเปิดงานวันดินโลก ปี 2562 World Soil Day 2019 ณ สถานีพัฒนาที่ดินประจวบคีรีขันธ์ จังหวัดประจวบคีรีขันธ์ ว่า กระทรวงเกษตรและสหกรณ์ โดยกรมพัฒนาที่ดิน ได้จัดงานวันดินโลก ปี 2562 World Soil Day 2019 ขึ้น ตามที่องค์การสหประชาชาติ (UN) รับรองให้วันที่ 5 ธันวาคมของทุกปีเป็นวันดินโลก เพื่อเทิดพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร “นักวิทยาศาสตร์ดินเพื่อมนุษยธรรม” (Humanitarian Soil Scientist Award) พระองค์แรกและพระองค์เดียวในโลก พร้อมสร้างการรับรู้ ความเข้าใจ ถึงความสําคัญของวันดินโลก เพื่อให้น้อมนําแนวพระราชดําริตามศาสตร์พระราชามาสานต่อให้ประสบความสําเร็จ ด้วยทรงเห็นว่าดินเป็นทรัพยากรธรรมชาติที่มีความสําคัญอย่างยิ่งต่อการดํารงชีวิตของมนุษย์ เป็นแหล่งกําเนิดของปัจจัยสี่ และในด้านเกษตรกรรม ที่มีความสําคัญต่อการเจริญเติบโตของพืช เป็นแหล่งของธาตุอาหารต่าง ๆ ที่พืชจําเป็นต้องใช้
ทั้งนี้ กลุ่มสมัชชาความร่วมมือทรัพยากรดินโลก (Global Soil Partnership หรือ GSP) จะมีการกําหนดหัวข้อหลักการจัดงานของแต่ละปี และในปี 2562 ได้กําหนดหัวข้อ “Stop Soil Erosion, Save our Future” “ปกป้องอนาคต ลดการชะล้างดิน” เพื่อสร้างการรับรู้ และให้ความรู้เรื่องการป้องกันการชะล้างพังทลายของดิน ซึ่งเป็นสาเหตุหลักของปัญหาดินเสื่อมโทรม หากปราศจากการดูแลรักษาอย่างเหมาะสม ก็จะไม่สามารถฟื้นฟูให้กลับมาใช้ประโยชน์ได้ในเวลาอันสั้น และมุ่งเน้นการมีส่วนร่วมขององค์กรและบุคคลถึงความสําคัญของการอนุรักษ์ดินและน้ํา ป้องกันและลดการชะล้างพังทลายของดินเพื่อระบบนิเวศให้มีความอุดมสมบูรณ์ โดยจะต้องมีการสนับสนุนจากทุกภาคส่วนด้วย
สําหรับกิจกรรมภายในงานมีการจัดแสดงนิทรรศการ แปลงสาธิต ฐานเรียนรู้ และจัดเสวนาหมอดินอาสาและเครือข่าย เพื่อสร้างการรับรู้ความสําคัญของวันดินโลก และให้ได้รับความรู้เพื่อร่วมกันป้องกันดูแล ใช้ประโยชน์ทรัพยากรดินอย่างเหมาะสม หากดินมีความอุดมสมบูรณ์ มนุษย์และสิ่งมีชีวิตอื่น ๆ ก็จะสามารถดํารงอยู่ในโลกนี้ได้อย่างยั่งยืน
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.อุตฯ จับมือ ก.ท่องเที่ยวฯ ช่วยเหลือเอกชนท่องเที่ยว นำสินเชื่อSMEคนตัวเล็กเข้าช่วยปล่อยเงินทุน
วันศุกร์ที่ 23 มีนาคม 2561
ก.อุตฯ จับมือ ก.ท่องเที่ยวฯ ช่วยเหลือเอกชนท่องเที่ยว นําสินเชื่อSMEคนตัวเล็กเข้าช่วยปล่อยเงินทุน
รัฐมนตรีช่วยว่าการกระทรวงอุตสาหกรรม เป็นประธานในพิธีลงนามบันทึกข้อตกลงความร่วมมือ ภายใต้ “โครงการส่งเสริมศักยภาพผู้ประกอบการธุรกิจท่องเที่ยว” ณ โรงแรมเดอะ เบอร์เคลีย์ ประตูน้ํา กรุงเทพฯ
วันนี้ (23 มีนาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีลงนามบันทึกข้อตกลงความร่วมมือ ภายใต้ “โครงการส่งเสริมศักยภาพผู้ประกอบการธุรกิจท่องเที่ยว” โดยมีนายพสุ โลหารชุน ปลัดกระทรวงอุตสาหกรรม นายพงษ์ภาณุ เศวตรุนทร์ ปลัดกระทรวงการท่องเที่ยวและกีฬา ร่วมกล่าวถึงเจตนารมณ์และความร่วมมือโครงการฯ และมีนายพรเทพ การศัพท์ ผู้ตรวจราชการกระทรวงอุตสาหกรรม นายอนันต์ วงศ์เบญจรัตน์ อธิบดีกรมการท่องเที่ยว นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย ร่วมลงนามบันทึกข้อตกลงความร่วมมือฯ ณ โรงแรมเดอะ เบอร์เคลีย์ ประตูน้ํา กรุงเทพฯ
โครงการส่งเสริมศักยภาพผู้ประกอบการธุรกิจท่องเที่ยว มีวัตถุประสงค์เพื่อสนับสนุนผู้ประกอบการในกลุ่มธุรกิจท่องเที่ยวและธุรกิจเกี่ยวเนื่องกับการท่องเที่ยว ให้สามารถเข้าถึงแหล่งเงินทุน ถ่ายทอดองค์ความรู้ และให้คําแนะนําในด้านต่างๆ ไม่ว่าจะเป็นด้านการพัฒนาผลิตภัณฑ์ เทคโนโลยี นวัตกรรม การบริหารจัดการ ระบบการเงิน ระบบขนส่ง และการตลาด ซึ่งความร่วมมือครั้งนี้มีระยะเวลาความร่วมมือนับตั้งแต่วันที่ทําบันทึกข้อตกลง ถึง วันที่ 31 ธันวาคม 2561 ซึ่งจะสามารถขับเคลื่อนและเสริมสร้างศักยภาพผู้ประกอบการธุรกิจท่องเที่ยวได้อย่างมีประสิทธิภาพและสร้างความแข็งแกร่งให้กับระบบเศรษฐกิจของประเทศไทยต่อไป
รัฐบาลไทย-ข่าวทำเนียบรัฐบาล-รัฐมนตรีเกษตรฯ เร่งดำเนินการพัฒนาและส่งเสริมอาชีพให้แก่ประชาชนที่ได้รับการจัดสรรที่ดินทำกินให้แก่ประชาชน
วันพฤหัสบดีที่ 6 กันยายน 2561
รัฐมนตรีเกษตรฯ เร่งดําเนินการพัฒนาและส่งเสริมอาชีพให้แก่ประชาชนที่ได้รับการจัดสรรที่ดินทํากินให้แก่ประชาชน
รัฐมนตรีเกษตรฯ เร่งดําเนินการพัฒนาและส่งเสริมอาชีพให้แก่ประชาชนที่ได้รับการจัดสรรที่ดินทํากินให้แก่ประชาชน ตามโครงการจัดที่ดินทํากินแห่งชาติ (คทช.)
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า ตามที่รัฐบาลได้จัดสรรที่ดินทํากินให้แก่ประชาชนตามโครงการจัดที่ดินทํากินแห่งชาติ (คทช.) โดยมีกระทรวงเกษตรและสหกรณ์เป็นหน่วยงานรับผิดชอบในการพัฒนาและส่งเสริมอาชีพให้แก่ประชาชนที่ได้รับการจัดสรรที่ดินดังกล่าว จึงได้ติดตามการดําเนินงานพัฒนาอาชีพตามโครงการ คทช.แก่ประชาชนหรือเกษตรกรที่ได้รับการจัดสรรที่ดินในพื้นที่ต่าง ๆ ได้แก่ เชียงใหม่ แม่ฮ่องสอน จันทบุรี เพชรบุรี หนองบัวลําภู อุทัยธานี และอุบลราชธานี ซึ่งพบว่ามีพื้นที่ตามโครงการ คทช.หลายแห่งยังขาดความต่อเนื่องในการพัฒนาอาชีพหรือบางพื้นที่ประชาชนที่ได้รับที่ดินหรือเครื่องมือในการพัฒนาส่งเสริมอาชีพยังไม่ได้ใช้ประโยชน์อย่างเต็มศักยภาพ
กระทรวงเกษตรฯ จึงได้เร่งดําเนินการโดยมอบหมายให้สหกรณ์จังหวัด ในฐานะเลขานุการอนุกรรมการส่งเสริมและพัฒนาอาชีพระดับจังหวัดเป็นหน่วยหลัก บูรณาการร่วมกับหน่วยงานที่เกี่ยวข้อง สนับสนุนดําเนินการ ดังนี้ 1) ในกรณีที่จะมีการจัดที่ดินทํากินตามโครงการ คทช.ในพื้นที่จังหวัดใด ขอให้ส่วนราชการของกระทรวงเกษตรฯ ที่เกี่ยวข้อง จัดเตรียมงบประมาณ แผนงาน/โครงการส่งเสริมพัฒนาอาชีพและการตลาด /โครงสร้างพื้นฐาน ที่จําเป็นให้พร้อม เมื่อได้รับการส่งมอบรายชื่อประชาชนจากอนุกรรมการด้านจัดที่ดิน (กรมที่ดิน/ที่ดินจังหวัด มท.) จะได้ดําเนินการได้ทันที 2) ในพื้นที่จังหวัดที่เกษตรกรที่รับมอบที่ดินมาแล้ว ขอให้ตรวจสอบและหาทางพัฒนาช่วยเหลือประชาชนให้มีการใช้ประโยชน์จากที่ดินดังกล่าวให้เป็นไปตามวัตถุประสงค์ 3) ให้ดําเนินการส่งเสริมและพัฒนาอาชีพแก่เกษตรกรในพื้นที่โครงการให้เป็นไปตามโครงการที่ได้รับอนุมัติจากหน่วยงานในสังกัดกระทรวงเกษตรฯ หรือส่วนราชการที่เกี่ยวข้องหรืองบประมาณพัฒนาจังหวัด และ 4) ให้เกษตรและสหกรณ์จังหวัดจัดประชุมร่วมกับ อ.พ.ก.จังหวัด โดยมีผู้ว่าราชการจังหวัดหรือรองผู้ว่าราชการจังหวัดเป็นประธาน เพื่อให้สหกรณ์จังหวัดได้รายงานผลการดําเนินงาน พร้อมทั้งปัญหาและอุปสรรค ในการพัฒนาและส่งเสริมอาชีพแก่เกษตรกรตามโครงการ คทช. เพื่อพิจารณาหาทางแก้ไขปัญหาและอุปสรรคที่เกิดขึ้นในพื้นที่ดังกล่าว
ทั้งนี้ ได้มอบหมายผู้ตรวจราชการกระทรวงเกษตรและสหกร์และผู้ตรวจราชการของหน่วยงานในสังกัดกระทรวงเกษตรฯ ที่เกี่ยวข้อง ลงพื้นที่จังหวัดต่าง ๆ เพื่อติดตามการดําเนินงานตามโครงการ คทช.ในด้านการพัฒนาและส่งเสริมอาชีพอีกทางหนึ่งด้วย พร้อมทั้งได้มอบหมายอธิบดีกรมส่งเสริมสหกรณ์ได้ติดตามเร่งรัดการพัฒนาอาชีพ ภายใต้โครงการดังกล่าวต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai